OzLabs/hebrew-wiki-articles huggingface dataset:
יפתח המלוכלך (אלבום)

יפתח המלוכלך הוא אלבום שירי ילדים של מיקי גבריאלוב, בשיתוף עם מזי כהן, יואל לרנר ואייל גפן משנת 1982. האלבום מבוסס על ספרו של היינריך הופמן משנת 1844, "פטר הפרוע" (בעברית מוכר בשם "יהושע הפרוע") בתרגומו העברי של אורי סלע משנת 1975. שנה לאחר צאת האלבום, ב-1983 הוציא גבריאלוב אלבום ילדים נוסף, הפעם על סיפורי מקס ומוריץ, ביחד עם אורי סלע ורזיה ישראלי.

== תוכן האלבום ==
הספר המקורי מורכב מאוסף סיפורים קצרים, כל אחד על ילד אחר שלומד לקח בסוף הסיפור. כל שיר באלבום הוא גרסה מוזיקלית לסיפור אחר.

=== שירי האלבום ===
* כמה מילים לפני שמתחילים<ref>, נקרא השיר "רגע לפני שמתחילים (קריאה)"</ref> – שיר הפתיחה של האלבום. השיר אקוסטי, ללא שירה, עם קריינות מאת אייל גפן. השיר מספר בקצרה על כל ילד באלבום ומרמז למה שיקרה לכל אחד (חוץ מיוסף המעופף). שיר זה אינו מופיע בספר המקורי, אלא נכתב עבור האלבום על ידי יעקב גלעד.
* יפתח המלוכלך – סיפורו של הילד יפתח המלוכלך, ילד אשר לא מתקלח, מתנקה או מטפח את עצמו. דוברי השיר מאוכזבים ממנו ומציעים לו להתנקות. אריק איינשטיין הקליט גם הוא ביצוע מוזיקלי לסיפור זה, באלבום הילדים שלו, "ילדודס" משנת 1978.
* יובל המנוול – ילד שאוהב להתעלל בחיות וננשך על ידי כלב שהכה. לאחר מכן, יושב, חולה במיטתו ומפספס את ארוחת הערב. המוזיקאי יובל מנדלסון שאב מסיפור זה את שם הבמה שלו - "יובל המנוול"<ref></ref>.
* דורית הגפרורית – ילדה שאוהבת אש ולשחק בגפרורים. כשהוריה משאירים אותה לבד, היא לא מקשיבה לאזהרותיהם של שני חתוליה ונשרפת למוות. גם שיר זה בוצע על ידי אריק איינשטיין באלבום "ילדודס".
* הסוף השחור – שלושה ילדים לועגים לילד שחור בגלל צבע עורו. הסיפור נגמר כשהמלאך מיכאל (בסיפור המקורי, ניקולאוס הקדוש) מתרגז עליהם וטובל אותם בדיו שחור כדי ללמד אותם לקח.
* מידד הצייד – צייד שהולך לישון עם הנשק שלו באמצע מסע ציד ביער. בזמן שישן, הגיע יובב, הארנב אותו ניסה לצוד, גנב לו את הרובה והתחיל לרדוף אחריו.
* ברק המפונדרק – ילד חסון שמסרב לאכול מרק. לאחר יותר משבועיים שלא אכל דבר, ברק משנה את דעתו ושב לאכול (בסיפור המקורי הוא גווע ברעב).
* עודד המתנדנד – ילד שמתנדנד על הכיסא למרות אזהרות הוריו. בסוף הוא נופל ומפיל את כל האוכל מהשולחן איתו.
* יוסף המעופף – ילד שיוצא מהבית בזמן סערה קשה. המטרייה שלו נהרסת והוא עף לשמיים.
* אפרים מביט לשמיים – ילד שלא מסתכל לאן הוא הולך ומתנגש בדברים. בסוף הוא נופל לירקון, מאבד את התיק שלו והדגים צוחקים עליו (בסיפור המקורי הוא טובע ומת). שיר זה מבוסס על המנגינה של שיר הפתיחה, "כמה מילים לפני שמתחילים".

== רשימת רצועות ==

== משתתפים באלבום ==
* מיקי גבריאלוב – שירה, הלחנה
* אורי סלע – מילים (תרגום מגרמנית; מקור – היינריך הופמן)
* מזי כהן – שירה
* יואל לרנר – שירה
* אייל גפן – קריינות ("כמה מילים לפני שמתחילים")
* מורדי פרבר – גיטרה חשמלית
* ז'אן פול זימבריס – תופים
* מיקי שביב – באס
* קורין אלאל – הלחנה ("הסוף השחור", ביחד עם גבריאלוב)
* יעקב גלעד – מילים ("כמה מילים לפני שמתחילים")
* עיצוב עטיפה ואיור: יהודית אייל

== קישורים חיצוניים ==
* [https://www.discogs.com/release/14614565-מיקי-גבריאלוב-מזי-כהן-יואל-לרנר-אייל-גפן-Dirty-Yiftach-יפתח-ה דף האלבום] באתר Discogs.

== הערות שוליים ==

קטגוריה:אלבומי 1982
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
סיפורי אולי ויולי

סיפורי אולי ויולי הייתה תוכנית טלוויזיה ישראלית לילדים ששודרה בשנת 2000 בערוץ הילדים. את התוכנית הנחה דליק ווליניץ שגילם את אולי ואת יולי גילם יגאל נאור.
הסדרה עוסקת בשני יצורים משעשעים בשם אולי ויולי שהגיעו מאי רחוק, ומגלים כל יום דבר חדש על העולם הסובב אותם, בנוסף ישנה שיחת אולפן של דליק ווליניץ עם קבוצת ילדים אשר מדברים על נושא הסיפור, מדי פעם הצטרף לשיחה "חיים לא עכשיו" (חיים אוסדון). את דמויותיהם של אולי ויולי עיצבה ובנתה יהודית גרינשפן, את התסריטים כתבה מיכל חזון, את הסדרה ביים עופר ויצמן ואת שירי הסדרה כתבה מיכל חזון והלחינה נורית הירש.

זו הייתה אחת משתי התוכניות האחרונות לפעוטות ששודרו בערוץ הילדים יחד עם "עץ הפיטפוזים" בעקבות עלייתו של ערוץ הופ! בשנת 2000.

רוב שירי התכנית הופיעו בעיבוד מחודש בקלטת ובסדרה "דיג דיג דוג: שלוש, ארבע לעבודה" שהופקו על ידי ערוץ הופ! וקלסיקלטת. 

== קישורים חיצוניים ==
* 

==הערות שוליים==

קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות בכיכובן של בובות
קטגוריה:סדרות טלוויזיה ישראליות שעלו לשידור בשנות ה-2000
ניקולאס פאולס

ניקולאס פאולס (בספרדית: Nicolás Pauls; נולד ב-20 בדצמבר 1973) הוא שחקן ומוזיקאי ארגנטינאי.

== קריירה ==
הוא בא ממשפחה של אמנים, שבה אמו הייתה ציירת, אביו היה מפיק סרטים וסביו מצד אביו היו רקדנים. כילד למד תקליטנות ונגינה על כלי הקשה.

הוא הופיע בסדרות וסרטים רבים, כשהבולט שבהם הוא כשגילם את דמותו של סלבדור בעונה השנייה של הטלנובלה "כמעט מלאכים".

בשנת 2012 שיחק במיני-סדרה "30 días juntos" בכיכובה של אאוחניה סוארס.

בשנת 2013 שיחק לצד אוסבלדו לפורט במיני-סדרה "Inconsciente colectivo" אשר שודרה בערוץ הטלוויזיה הציבורית, הסדרה עוקבת אחר גל התאבדויות בקרב תלמידי שנה ה' בבית ספר פרטי בבואנוס איירס רבתי.

בשנת 2014 שיחק בסרט הדרמה והפנטזיה "Amapola", סרטו הראשון כבמאי של מעצב ההפקה הארגנטינאי אאוחניו זאנטי <small>(אנ').</small>

הוא טבעוני ופעיל למען זכויות בעלי חיים, ואף השתתף בקמפיין כנגד יצור ביצים בארגנטינה.<ref></ref>

=== התבטאויות אנטישמיות ===
בפברואר 2021 הוא פרסם פוסט אנטישמי באינסטגרם: יד גדולה עם טבעת נוצצת שמוחצת קבוצה של אנשים חסרי הגנה, על השרוול שמכסה את הזרוע נמצא מגן דוד. הפוסט עורר תגובות נזעמות ברשתות החברתיות. פאולס התנצל.<ref></ref>

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה ארגנטינאים
קטגוריה:מוזיקאים ארגנטינאים
קטגוריה:טבעונים
קטגוריה:פעילי זכויות בעלי חיים
קטגוריה:ארגנטינאים שנולדו ב-1975
וילף סקולדינג

וילף סקולדינג (באנגלית: Wilf Scolding; נולד ב-25 באפריל 1990) הוא שחקן קולנוע וטלוויזיה בריטי.

== ביוגרפיה ==
סקולדינג נולד בויילס, בריטניה.

== קריירה ==
סקולדינג החל את קריירת המשחק שלו כשהופיע בסדרת הטלוויזיה "סקינס" בשנת 2009. בשנת 2014 הופיע בפרק בסדרה הבריטית "רופאים", בסדרת הטלוויזיה "הבורג'יה" ובתפקיד חוזר בסדרת הטלוויזיה, "The Passing Bells".

בשנת 2017 הופיע בעונה השביעית של משחקי הכס, בה גילם (בפלאשבק מחיזיון של בראן סטארק) את ראיגאר טארגאריין, נסיך דרגנסטון ואחיהם הבכור של דאינריז טארגאריין וויסריז טארגאריין.

בשנת 2018 גילם את הנסיך מווילס בהצגה "טירופו של המלך ג'ורג' השלישי". ההצגה הוקרנה בשידור ישיר בטלוויזיה. באותה שנה שיחק בתפקיד ראשי בסרט הטלוויזיה "Martin's Close" המבוסס על ספר באותו שם מאת מ. ר. ג'יימס.

בשנת 2021 שיחק בתפקיד ראשי בסדרת הטלוויזיה "התאמה מושלמת". הוא לוהק לתפקיד בסרט הקולנוע "חיות הפלא: הסודות של דמבלדור", ששודר לאקרנים באפריל 2022.

סקולדינג דיבב בכמה משחקי וידאו בהם "Battlefield V".

== פילמוגרפיה ==
{| class="wikitable"
! שנה
! שם
! תפקיד
! הערה
|-
| 2009
| סקינס
| ברונו
| פרק: "כולם"
|-
| rowspan="4" | 2014
| בורג'יה
| אנטון ואן לאלינג
| פרק: "1506"
|-
| רופאים
| ג'ארד קילקני
| פרק: "הילד נרקיס"
|-
| The Passing Bells
| פרדי
| תפקיד חוזר
|-
| Put Down
| ג'ון
| סרט קצר
|-
| 2016
| Six Wives with Lucy Worsley
| תומאס האשם
| פרק: "גרוש, נערף ראש, שרד"
|-
| rowspan="2" | 2017
| משחקי הכס
| ראיגר טארגאריין
| פרק: "הדרקון והזאב"
|-
| Bees Make Honey
| המפקח שורופ
|
|-
| rowspan="2" | 2018
| Mrs. Wilson
| מייק
| פרק אחד
|-
| Martin's Close
| ג'ון מרטין
| סרט טלוויזיה
|-
| 2021
| התאמה מושלמת
| אית'ן
| 6 פרקים
|-
| 2022
| חיות הפלא: הסודות של דמבלדור
| פועל
| סרט קולנוע 
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1990
שואנהואצרטופס

שואנהואצרטופס (שם מדעי: Xuanhuaceratops; מילולית: "הפרצוף המקורנן של שואנהואה") הוא סוג של דינוזאור צרטופסי ממשפחת הצ'אויאנגזאוריים, אשר התקיים בסוף היורה שלפני 150.8 עד 145.5 מיליון שנה מזמננו. הדינוזאור התגלה בממצאים בחביי שבצפון-מזרח סין. את שמו קיבל עקב השתייכותו לקבוצת הצרטופסים, בעלי הקרניים ועקב הימצאו בשטחי שואנהואה "Xuanhua District" שבחביי.

הממצאים שלו כללו 4 שלדים קטועים שנמצאו בשנות ה-70 אך מספר חוקרים הניחו שסוג זה מוטל בספק, עקב קושי באפיון השלדים. עם זאת החוקר ג'או שיג'ין גילה ב-2003 באותו אזור 3 שלדים נוספים שהשתמרו במצב טוב יותר והוא הגדיר את הסוג למדע ב-2006. הסוג הכיל מין אחד - Xuanhuaceratops niei, על שם נאיי, התורם של הממצאים.

על פי החוקר גרגורי ס. פאול הגיע השואנהואצרטופס לאורך מטר ולמשקל 6 ק"ג. הוא היה קטן ביותר ביחס לצאצאיו וגם מהקדומים מביניהם. בנוסף הוא גם היה דו-רגלי מאחר שרגליו הקדמיות, באורך של 4 ס"מ היו בעלות עצמות דקות והיה גם בעל ירך משופע. הלסתות שלו היו קרניות עוטות מקור שבקדמתם זוג ניבים גדולים ועוד שיניים חדות קטנות יותר. עם זאת הוא היה אוכל צמחים.

== קישורים חיצוניים ==

קטגוריה:בעלי חיים שתוארו ב-2006
קטגוריה:טקסונים שתוארו בידי זאו שיג'ין
קטגוריה:צ'אויאנגזאוריים
סיטיו רוברטו בורלה מרקס

סיטיו רוברטו בורלה מרקס (בפורטוגזית: Sítio Roberto Burle Marx) היא חווה חקלאית בשכונה בחלק המערבי של ריו דה ז'ניירו. האתר שייך ל (בראשי תיבות IPHAN), השייך ל.

האתר נקרא על שמו של רוברטו בורלה מרקס, אמן פלסטי ואדריכל נוף ברזילאי ממוצא יהודי בעל שם בין-לאומי, שהתגורר באתר משנת 1973 ועד מותו ב-4 ביוני 1994. בורלה מרקס רכש את הנכס, שנקרא במקור Sítio Santo Antônio da Bica, יחד עם אחיו סיגפריד מרקס ב-1949. האתר נתרם על ידי בורלה מרקס ל-IPHAN ב-1985, באותה שנה שבה הוכר האתר כמורשת תרבותית ברזילאית. האתר הוכרז רשמית כזה בשנת 2000, שש שנים לאחר מותו של אדריכל הנוף.

==תיאור==
האתר כולל שטח של יותר מ-400,000 מטרים רבועים, בו נאסף אחד האוספים החשובים ביותר של צמחים טרופיים וטרופיים למחצה בעולם, שהחל כאשר רוברטו בורלה מרקס היה בן שש. האוסף מעובד בגנים ובמשתלות חיצוניות, וכולל יותר מ-3,500 מיני צמחים, כולל דוגמאות ייחודיות של מינים במשפחות: לופיים, דקליים, ברומליים, הליקוניים (Heliconiaceae), מרנטיים (Marantaceae) ו-Velloziaceae. קבוצה כזו של צמחים חיים מותאמת בצורה מושלמת לטבע של האתר, המורכבת מביצות מנגרובים, ויער אטלנטי.

במקום היו במקור בית חווה ישן וקפלה קטנה מהמאה ה-17 שהוקדשה לסנטו אנטוניו דה ליסבואה, מבנים ששוחזרו מאוחר יותר, והבית הפך לבית מגוריו של רוברטו בורלה מרקס ב-1973. לאחר מותו של אדריכל הנוף, הוסב ביתו ל"מוזיאון-הבית של בורלה מרקס" (Museu-Casa de Burle Marx) באוגוסט 1999. בנוסף לרהיטים המקוריים ולחפצים האישיים, בית המוזיאון מציג חפצי אמנות ומלאכה שנרכשו על ידי בורלה מרקס במהלך חייו. באוסף הבית למעלה מ-3,000 פריטים, ביניהם יצירות של מרקס עצמו שמלבד היותו מעצב נוף, היה גם צייר, שרטט, מעצב, פסל וזמר.

בשנת 2021 הוכר המקום כאתר מורשת עולמית של אונסק"ו. בדברי ההסבר לבחירה במקום נכתב: 

==גלריה==
<gallery mode=packed widths="150px" heights="150px">
Sítio Roberto Burle Marx 18.jpg
Sítio Roberto Burle Marx 27.jpg
Sítio Roberto Burle Marx 16.jpg
Sítio Roberto Burle Marx 23.jpg
Sítio Roberto Burle Marx 37.jpg
</gallery>

==קישורים חיצוניים==

* 
* [http://www.burlemarx.com.br/?lang=en Burle Marx - landscape painter]

==הערות שוליים==

קטגוריה:ריו דה ז'ניירו
זפלזאורוס

זפלזאורוס (שם מדעי: Zapalasaurus; מילולית: "לטאת זפאלה ") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון התחתון שלפני 130 עד 120 מיליון שנה מזמננו בפטגוניה, אמריקה הדרומית. הסוג התגלה במרחק 80 ק"מ מהעיר זפאלה , במחוז נאוקן שבארגנטינה. הוא הוגדר למדע ב-2006 בידי החוקרים: לאונרדו סלגאדו, איסמר דה סוזה קרוואלו ואלברטו גארידו שחפרו את שרידיו בתצורות לה אמרגה .

דינוזאור זה היה בעל צוואר ארוך רב-שימושי אשר עזר לאכול צמחייה קרקעית רחוקה מבלי לנוע כמעט, זאת עקב החוליות הקשתיות שלו. הדינוזאור הגיע לאורך של 25 מטרים, לגובה 6–7 מטרים ולמשקל 12–13 טונות בקירוב. עם זאת הוא היה קטן יחסית למרבית הזאורופודים בתקופתו, בני קבוצת הטיטאנוזאורים שהיו גדולים יותר מכל חיית יבשה אחרת. הוא התקיים לאורך מישור הצפה קדום, בו היו נהרות עם גדות אבני חול וביצות.

==קישורים חיצוניים==

קטגוריה:ראבאכיוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2006
סגנון קרוליינה

סגנון קרוליינה הוא קונדימנט עבור מזון מהיר מסוג נקניקיות והמבורגרים.

== מרכיבים בהכנת נקניקיה והמבורגר ==
מקור הסגנון בצפון קרוליינה ודרום קרוליינה. השילוב הקלאסי של סגנון קרוליינה הוא צ'ילי, קולסלאו בצל, וחרדל,<ref name="autogenerated1">[http://time.com/3013547/hot-dog-university/ National Hot Dog Day 2014: Hot Dog University]. Time.</ref> שמחליף לפעמים את הקולסלאו, או מתווסף כמרכיב רביעי.

נקניקיות אלה פופולריות בשל המתיקות והפריכות של הקולסלאו, המנוגד לחריפות קלה הנובעת מחרדל וצ'ילי.<ref></ref>

סגנון קרוליינה מוכר בהדרגה מחוץ לקרוליינה. למשל, רשת המסעדות Wendy's הציעה מעת לעת אפשרות "Carolina Classic" בתפריט ההמבורגרים שלה.

== בתרבות ==
המבורגר בסגנון קרוליינה הוצג ב-2013 בפרק של תוכנית האוכל של ערוץ הנסיעות, Burgerland בו המנחה דגמה ודנה בגרסאות שונות של המנה ממסעדות בשארלוט ובמונרו.<ref></ref>

== הערות שוליים ==

קטגוריה:נקניקים
קטגוריה:מזון מהיר
קטגוריה:מאכלי בשר
קטגוריה:כריכים
קטגוריה:רטבים
הפיגוע במכרות תמנע

הפיגוע במכרות תמנע בנגב התרחש ב-13 ביולי 1952. קבוצת מסתננים תקפה את שומרי המכרות ורצחה חמישה מהם.

==הפיגוע==
ב-13 ביולי 1952 בשעות הלילה הגיעה לאזור מכרות תמנע שבנגב הדרומי קבוצה גדולה של מסתננים שחצתה את הגבול אל הערבה מירדן. המסתננים תקפו עמדת שמירה של מחנה העבודה של מכרות תמנע החדשים, שהקמתם החלה ב-1951, ככל הנראה במטרה לפרוץ לתוך המכרות. בעמדה נמצאו שבעה שומרים שכירים של החברות סולל בונה ומחצבי ישראל. בקרב שהתפתח בין המסתננים לבינם נהרגו חמישה שומרים, בני 18 עד 25. שני שומרים נוספים נשארו בחיים והתגוננו עד אשר נסוגו התוקפים.

תשומת הלב הציבורית והתקשורתית בישראל הייתה מרוכזת באותה עת במותו ובהלוייתו של השר אליעזר קפלן, ורק ב-16 ביולי נודעו פרטי הפיגוע בעיתונות.

ישראל הגישה בעקבות הפיגוע תלונה לוועדת שביתת הנשק הישראלית-ירדנית. קצין ישראלי שיצא לאתר הפיגוע עם משקיפי האו"ם העריך כי קבוצת המסתננים הייתה מאורגנת ועברה אימונים צבאיים.

בעקבות הפיגוע נשלחו ב-6 באוגוסט שתי חוליות של יחידה 30 של צה"ל לסיור באזור ע'רנדל שבירדן, מצפון-מזרח לקיבוץ יטבתה, כדי לחפש מסתננים ולפגוע בהם. הלוחמים התגלו, ובקרב שהתפתח נהרגו שניים מהם, ו.

==קישורים חיצוניים==
* חללי הפיגוע באתר לזכר האזרחים נפגעי פעולות האיבה: [https://laad.btl.gov.il/Web/He/TerrorVictims/Page/Default.aspx?ID=37352 צבי אקסלרד], [https://laad.btl.gov.il/Web/He/TerrorVictims/Page/Default.aspx?ID=37351 יואל גימפל], [https://laad.btl.gov.il/Web/He/TerrorVictims/Page/Default.aspx?ID=37349 יואל מרושי], [https://laad.btl.gov.il/Web/He/TerrorVictims/Page/Default.aspx?ID=37348 יצחק סגל], [https://laad.btl.gov.il/Web/He/TerrorVictims/Page/Default.aspx?ID=37350 אליהו ספיר בגדדי]
* ידיעות מאתר עיתונות יהודית היסטורית:
** [https://www.nli.org.il/he/newspapers/ahr/1952/07/16/01/article/7 5 שומרים נהרגו בקרב בנגב], על המשמר, 16 ביולי 1952
** [https://www.nli.org.il/he/newspapers/hbkr/1952/07/16/01/article/6 חמישה שומרים יהודים נהרגו על ידי ערבים בנגב הדרומי], הבוקר, 16 ביולי 1952
** [https://www.nli.org.il/he/newspapers/mar/1952/07/16/01/article/1 חוקרי או"ם המריאו למקום רצח ה-5], מעריב, 16 ביולי 1952
** [https://www.nli.org.il/he/newspapers/haretz/1952/07/17/01/article/1 רמתי ושני משקיפי או"ם במקום הרצח בנגב הדרומי], הארץ, 17 ביולי 1952

תמנע
פיגוע במכרות
פיגוע במכרות תמנע
קטגוריה:הנגב: פיגועים
רכס דרורי (אנטארקטיקה)

רכס דרורי או מצוק דרורי (באנגלית: Drury Ridge) הוא רכס המכוסה בעיקרו שלג. הרכס ממקום ממערב לפסגת נלסון, ברכס נפטון, בהרי פנסקולה, בארץ המלכה אליזבת שבאנטארקטיקה.

אורכו של הרכס 17 קילומטרים.

שיא גובהו של הרכס 1,285 מטרים מעל פני הים.

== היסטוריה ==
=== גילוי ומיפוי הרכס ===

הרכס מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956 – 1966.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם דייוויד ל. דרורי (David L. Drury), שהיה מטאורולוג מטעם התוכנית האנטארקטית של ארצות הברית בתחנת אלזוורת' בעונת המחקר (הקיץ האנטארקטי 1959 – 1960 ובחורף האנטארקטי 1961.

== קישורים חיצוניים ==
* [https://web.archive.org/web/20210602213915/https://geonames.usgs.gov/apex/f?p=gnispq:5:::NO::P5_ANTAR_ID:4096 רכס דרורי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3891&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס דרורי] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/drury-ridge.html?yaw=26.89&pitch=0.43&hfov=60.00 תרשים הנוף הנשקף מרכס דרורי] באתר peakvisor

== הערות שוליים ==

דרורי
Govmap

Govmap (בשמה המלא - Govmap אתר המפות הממשלתי) היא מערכת מידע גאוגרפי ישראלית וממוחשבת המאפשרת ניהול, אחזור וניתוח מידע גאוגרפי תוך שילוב תכנים ממספר שכבות מידע.

רוב המידע הגאוגרפי באתר מוגבל ברמה הלאומית, ומטרת המערכת היא "שיתוף האזרח במידע ממשלתי וציבורי".

אתר המפות מכיל שימושים רבים הכוללים: הצגת רחובות, כתובות, מוסדות וכו'; מדידת שטחים, אורכים והיקפים; תצלומי לוויין לאורך זמן; ועוד. מתקני ביטחון ותשתית מדינתיים מטושטשים או מוסתרים בתצלומי הלווין באתר.

== היסטוריה ==
לאחר יציאת המכרז להקמת המערכת ב-2013, זכתה חברת התקשורת "טלדור". עלות הפרויקט נאמדה בכ-5 מיליון ש"ח.

== ראו גם ==

* גוגל מפות

== קישורים חיצוניים ==
* 

* [https://www.mapi.gov.il/ProfessionalInfo/SoftwaretoDownload/Pages/govFileUploaderGuide.aspx Govmap], באתר המרכז למיפוי ישראל

== הערות שוליים ==

קטגוריה:מערכות מידע גאוגרפי
קטגוריה:אטלסים
קטגוריה:ישראל: קרטוגרפיה
צל על פני העשב

צל על פני העשב הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברת התקליטים האחים ראובני בנובמבר 1990. הוא נכלל כרצועה והשישית מאלבום האולפן החמישי של הזמרת, חומות חימר.

== רקע וכתיבה ==
השיר נכתב והולחן על ידי רחל שפירא והופק על ידי ירוסלב יעקובוביץ'. השיר הופץ כסינגל רשמי מתוך חומות חימר, על מנת לעזור בקידום המסחרי שלו. ב-27 בנובמבר 1990 נכנס השיר למצעד הסינגלים של תחנת הרדיו רשת ג' והגיע למקום ה-20. ב-4 בדצמבר אותה השנה עלה למקום התשיעי – הדירוג הגבוה ביותר אליו הגיע. ב-19 בפברואר 1991 יצא השיר מהמצעד לאחר תשעה שבועות רצופים.

== וידאו קליפ ==
"צל על פני העשב" לא הועלה באופן רשמי לערוץ היוטיוב של צנעני, אך בשנת 2014 הועלה אודיו לא רשמי שלו ליוטיוב.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|נובמבר 1990
|תקליטור
|האחים ראובני
|}

== הערות שוליים ==

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים על צמחים
קטגוריה:סינגלים בהוצאת האחים ראובני
במעגל

במעגל הוא סינגל שהוקלט על ידי הזמרת הישראלית מרגלית צנעני, בהשתתפות שלמה גרוניך. הוא יצא לאור ביוני 1992, כסינגל שלא מתוך אלבום אולפן.

== רקע ==
השיר נכתב על ידי אהוד מנור והולחן והופק על ידי גרוניך. ב-21 ביוני 1992 נכנס השיר למצעד הסינגלים של תחנת הרדיו רשת ג' והגיע למקום ה-14. ב-12 ביולי אותה השנה עלה למקום התשיעי – הדירוג הגבוה ביותר אליו הגיע. ב-16 באוגוסט יצא השיר מהמצעד לאחר שמונה שבועות רצופים.

== מיקומי שיא ==

== הערות שוליים ==

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי אהוד מנור
ניצול מיני

ניצול מיני הוא קיום של פעילות מינית (החל בדיבורים בעלי אופי מיני וכלה בקיום יחסי מין), תוך ניצול של פער כוחות בין המשתתפים, הנובע בעיקר מיחסי תלות, מרות, חינוך או השגחה.

==עבירות של ניצול מיני בחוק הישראלי==
פעולות שונות של ניצול מיני הן עבירות מין בחוקי מדינת ישראל:
בחוק העונשין:
* סרסרות למעשי זנות, תוך ניצול יחסי מרות, תלות, חינוך או השגחה, עונשה מאסר שבע שנים.
* המביא אדם לידי מעשה זנות עם אדם אחר, והמביא אדם לידי עיסוק בזנות, תוך ניצול יחסי מרות, תלות, חינוך או השגחה, או תוך ניצול מצוקה כלכלית או נפשית של האדם שהובא לידי מעשה זנות או לידי עיסוק בזנות, עונשו מאסר עשר שנים.
* בעילת אישה תוך ניצול מצב של חוסר הכרה בו היא שרויה, או מצב אחר המונע ממנה לתת הסכמה חופשית, או תוך ניצול היותה חולת נפש או לקויה בשכלה, אם בשל מחלתה או בשל הליקוי בשכלה לא הייתה הסכמתה לבעילה הסכמה חופשית, נחשבת לאונס שדינו מאסר שש עשרה שנים.
* בעילה אסורה בהסכמה, תוך ניצול יחסי תלות, מרות, חינוך או השגחה, דינה מאסר חמש שנים.
* העושה מעשה סדום באדם שמלאו לו שש עשרה שנים וטרם מלאו לו שמונה עשרה שנים, תוך ניצול יחסי תלות, מרות, חינוך או השגחה, דינו - מאסר חמש שנים. העושה מעשה סדום באדם שמלאו לו שמונה עשרה שנים תוך ניצול מרות ביחסי עבודה או בשירות, דינו - מאסר שלוש שנים.
* מטפל נפשי הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם טיפול נפשי על ידו ועד תום שלוש שנים מסיום הטיפול כאמור, בהסכמה שהושגה תוך ניצול תלות נפשית ממשית בו, שמקורה בטיפול הנפשי שניתן להם על ידו, דינו מאסר ארבע שנים.
* כהן דת הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם ייעוץ או הדרכה על ידו או סמוך לאחר מכן, בהסכמה שהושגה תוך ניצול תלות נפשית ממשית בו, שמקורה בייעוץ או בהדרכה שניתנו להם על ידו, דינו מאסר ארבע שנים.
* העושה מעשה מגונה בפומבי בפני אדם אחר תוך ניצול יחסי תלות, מרות, חינוך, השגחה, עבודה או שירות, דינו מאסר שנה.

לפי חוק למניעת הטרדה מינית, הצעות חוזרות בעלות אופי מיני, המופנות לאדם אשר הראה למטריד כי אינו מעוניין בהצעות האמורות, וכן התייחסויות חוזרות המופנות לאדם, המתמקדות במיניותו, כאשר אותו אדם הראה למטריד כי אינו מעוניין בהתייחסויות האמורות, נחשבות להטרדה מינית. כאשר פעולות אלה נעשות תוך תוך ניצול יחסי מרות, תלות, חינוך או טיפול, הן נחשבות להטרדה מינית גם כאשר האדם לא הראה למטריד כי אינו מעוניין בכך.

==קישורים חיצוניים==
* [https://www.maane.co.il/ניצול-מיני/ התמודדות עם ניצול מיני], באתר "מענה"
* [https://cdn.who.int/media/docs/default-source/documents/ethics/sexual-exploitation-and-abuse-pamphlet-en.pdf Sexual Exploitation and Abuse], באתר של ארגון הבריאות העולמי 

קטגוריה:עבירות מין
קטגוריה:ישראל: עבירות מין
מריה פאוור

מריה פאוור (בגרמנית: Maria Pauer; אוקטובר 1734/36 - 6 באוקטובר 1750), הייתה אישה אוסטרית שהואשמה בכישוף. היא הייתה האדם האחרון שהוצא להורג בגין כישוף באוסטריה.

==ביוגרפיה==
פאוור הייתה עוזרת בית בסנט קתרין, פרוור של העיר מולדורף. בינואר 1749 התבקשה על ידי מעסיקה לבצע שליחויות לבית אחר. היא הגיעה אל הבית ולאחר שעזבה, דיווחו דייריו על תופעה של רדיפת שדים. בעקבות כך, נעצרה פאוור. היא הוחזקה במאסר בתנאים שגרמו לה חולשה ואפתיה, ובמשך חודשיים נחקרה ותושאלה בלא לפחות מ-572 שאלות. אנה מריה זוטלין וליזל גוסטרר נעצרו גם הן והוצאה להורג בשנת 1749. לאחר חודשיים של חקירה בעינויים נשברה פאוור והודתה באשמה. היא נשפטה והוצאה להורג בעריפת ראש ושריפה על המוקד ב-6 באוקטובר 1750.

בשנת 2009, הארכיבישוף של זלצבורג, אלואיס קוטגאסר, פרסם הצהרה לפיה הוצאתה להורג של מריה פאוור הייתה ההוצאה להורג האחרונה באוסטריה בגין אשם בכישוף.

קטגוריה:ילידות 1734
קטגוריה:נשים שהואשמו כמכשפות
קטגוריה:אישים שהוצאו להורג בארצות אירופה
קטגוריה:נשים אוסטריות
קטגוריה:נפטרות ב-1750
קטגוריה:נפטרים ב-1750
מקדש בראן

מקדש בראן (בערבית: معبد بران) הוא מקדש סבאי ליד מאריב, תימן, המכונה גם "כס בילקיס", ששימש כאתר פולחן למלכת שבא ולאל אלמקה.

ב-2023 המקדש ואתרים נוספים באזור הקשורים לממלכת סבא הוכרזו כאתר מורשת עולמית של אונסק"ו.

== המקדש ==
המקדש ממוקם ממערב למקדש אוואם, המוקדש גם הוא לאל אלמקה. המאפיינים העיקריים של המבנה הם ששת העמודים בחזיתו והבאר באמצע החצר. בעבר היה ידוע כי קיימים רק חמישה עמודים, עד גילויו של עמוד שישי בשנת 1988. המקדש נחשב למבנה הקדם-אסלאמי הגדול ביותר בתימן.

האתר נחפר בחלקו על ידי משלחתו של ונדל פיליפס בשנים 1951–1952. בנוסף לתפקידיו הדתיים שימש המתחם כארכיון, לפי הכתובות המתארות אירועים היסטוריים בממלכת סבא שהתגלו על קירות המקדש.

המקדש היה פעיל במשך 1400 שנה בין 800 לפנה"ס ועד 600 לספירה.

==ראו גם==
* קדם-אסלאם

==קישורים חיצוניים==

== הערות שוליים ==

קטגוריה:מקדשים
קטגוריה:תימן: היסטוריה
קטגוריה:אתרי מורשת עולמית בסיכון
ארצ'יבלד גרימקה

ארצ'יבלד גרימקה (באנגלית: Archibald Grimké; 17 באוגוסט 1849, צ'ארלסטון – 25 בפברואר 1930, וושינגטון די. סי.) היה עורך דין, עיתונאי ופעיל זכויות האדם אמריקאי.

== ביוגרפיה ==
ארצ'יבלד גרימקה נולד בשנת 1849 כעבד. אמו הייתה ננסי וסטון, עבדה של הנרי גרימקה, בעל חוות. ארצ'יבלד היה בכור בין שלושה בנים, שהנרי הכיר בהם אך לא שחרר מעבדות. לאחר שאשתו של הנרי גרימקה נפטרה הוא עבר להתגורר בחווה מחוץ לעיר. בהיותו בחווה הוא לימד את ננסי ובניו לקרוא ולכתוב. בשנת 1852, קצת לפני מותו הוא צוואה לבן החוקי שלו מונטגיו גרימקה לטפל בננסי ובניה כ"בני משפחה", אך מונטגיו לא הבטיח זאת.

ננסי ובניה חזרו לצ'ארלסטון, אך משפחת גרימקה לא תמכה בהם כלכלית. החל משנת 1860 האחים הצעירים החלו לשרת את משפחת גרימקה במשק בית. כתוצאה מכך ארצ'יבלד הצעיד נמלט מהבית ואחיו פרנסיס נמכר לבעל אחר.

לאחר מלחמת האזרחים האמריקאית כל שלושת אחים החלו ללמוד בבית הספר ולאחר סיומו למדו באוניברסיטת לינקולן שהייתה מיועדת לאפרו אמריקאים. להנרי גרימקה היו אחיות למחצה שרה ואנג'לינה גרימקה שהיו פעילות בולטות למען שחרור עבדים. בפברואר 1868 אנג'לינה גרימקה ראתה מאמר של פרופסור מאוניברסיטת לינקולן על סטודנט מוכשר במיוחד בשם ארצ'יבלד גרימקה. לאחר בדיקה קצרה התברר לה שהם קרובי משפחה. אנג'לינה גרימקה החליטה לקיים את הצוואה של הנרי גרימקה, לקחה את ננסי ובניה לביתה והעבירה את ארצ'יבלד לאוניברסיטת הרווארד. אחיהם הצעיר ג'ון עזב את הלימודים, ירד לדרום ובהדרגה איבד קשר עם המשפחה.

לאחר סיום לימודי משפטים ארצ'יבלד גרימקה התיישב בבוסטון ועסק במקצוע. הוא התחתן עם שרה סטנלי, אישה לבנה ונולדה להם בת אנג'לינה ולד גרימקה.

בהיותו בבוסטון ארצ'יבלד גרימקה היה מעורב בפוליטיקה ותנועות של אפרו-אמריקאים. כמו כן הוא היה מעורב בתנועת הנשים בה דודות שלו היו פעילות בולטות. בשנת 1894 גרימקה קיבל מינוי של קונסול ברפובליקה הדומיניקנית.

כאשר גרימקה חזר לארצות הברית הוא המשיך בפעילות למען זכויות האדם. הוא היה פעיל בארגון של פרדריק דאגלס שבין היתר פעל לחינוך בין אפרו-אמריקאים. בשנת 1901 הוא הקים עיתון The Guardian ושיתף פעולה עם ויליאם אדוארד בורגהרד דו בויז. בשנים 1903–1919 גרימקה היה נשיא של American Negro Academy, ארגון שפעל להרחבת לימודים אקדמאים לאפרו-אמריקאים.

לאחר הקמת NAACP הוא הפך לפעיל בולט בארגון והתבקש לעמוד בראש הסניף שהוקם בבירה. כמו כן הוא מונה לסגן נשיא של הארגון.

ארצ'יבלד גרימקה חלה בשנת 1928 ומאז הוא היה גר עם אחיו פרנסיס וביתו עד שנפטר בשנת 1930.

== קישורים חיצוניים ==

* [https://www.nytimes.com/2001/12/02/books/slaves-in-the-family.html?src=pm מאמר על משפחת גרימקה], באתר הניו יורק טיימס
* [https://web.archive.org/web/20070927222240/http://www.usca.edu/aasc/grimke.htm ביוגרפיה]
* 
* 

קטגוריה:עורכי דין אמריקאים
קטגוריה:עיתונאים אמריקאים
קטגוריה:בוגרי אוניברסיטת לינקולן
קטגוריה:בוגרי בית הספר למשפטים באוניברסיטת הרווארד
קטגוריה:עבדים אפרו-אמריקאים
קטגוריה:ארצות הברית: התנועה לזכויות האזרח
קטגוריה:אמריקאים שנולדו ב-1849
קטגוריה:אמריקאים שנפטרו ב-1930
אלאזני (יין)

יין אָלָאזָנִי לוקח את שמו מנהר אלאזני, המהווה חלק מהגבול בין גאורגיה לאזרבייג'ן במזרח גאורגיה, לפני שהוא זורם לנהר הקורה. כתוצאה מהאקלים החם יותר בעמק אלאזני, הענבים הגדלים שם מתוקים יותר מאשר במקומות אחרים בגאורגיה.
== אלאזני לבן ==
יין חצי מתוק עשוי מענבי רְכָּאצִיתֵלִי (שמשמעותו: "גבעול אדום"). זהו אחד ממגוון הענבים העתיקים ביותר בגאורגיה, כאשר ארכאולוגים חשפו דוגמאות בכדי חרס מהאלף השלישי לפני הספירה. לאחרונה ניטעו ענבי רכאציתלי במזרח אירופה, באזור אגמי האצבעות של ניו יורק ואוסטרליה.

יש לו טעם חצי מתוק עם גוני פרותי קל וצבע חום בהיר-צהוב כהה שמתכהה ככל שהיין מתיישן. יין לבן אלאזני משתלב היטב עם פירות, אגוזים וקינוחים.

== אלאזני אדום ==
יין חצי מתוק מזן ענבים ספראווי, טעמו של היין עדין ורך.

קטגוריה:יינות גאורגיים
Feedly

פידלי (באנגלית: Feedly) הוא אתר אינטרנט אשר באמצעותו ניתן לבנות פיד חדשות על בסיס מידע הנאסף מאתרים שונים באינטרנט<ref></ref>.

אתר פידלי נוסד בשנת 2008 על ידי היזם אדווין חודבאצ'יאן (Edwin Khodabakchian) במטרה לארגן ולרכז ידיעות חדשותיות מאתרים שונים במאגר חדשות אחד.

החברה מאפשרת לבנות פיד באמצעות משתמש סטנדרטי ללא תשלום ומשתמש פרימיום בעל הרשאות נרחבות בתשלום חודשי.

== היסטוריה ==
פידלי שוחרר לראשונה בשנת 2008 כחלק מפרויקט DevHD תחת השם Feeddo, במטרה לאסוף מידע ממגוון מקורות מקוונים ולרכז אותם במאגר מידע יחיד<ref></ref>.

בתאריך 15 במרץ 2013, הכריזה החברה שחצתה את רף חצי מיליון המשתמשים<ref></ref>.

בסוף מאי 2013, הכריזה החברה שמספר המשתמשים באתר עמד על כ-12 מיליון<ref></ref>.

בחודש יוני 2014, סבלה החברה מהתקפות מניעת שירות אשר מנעו ממשתמשים לגשת לאתר האינטרנט, החברה סרבה לשלם כופר והתקיפות נמשכו כ-3 ימים<ref></ref><ref></ref><ref></ref>.

בשנת 2018, הכריזה החברה שמספר המשתמשים באתר עמד על 14 מיליון ובכך הפך האתר לקורא ה-RSS הפופולרי ביותר<ref></ref>.

== ראו גם ==

* RSS
* GeoRSS
* פודקאסט

== קישורים חיצוניים ==

* 
* [https://www.globes.co.il/news/article.aspx?did=1000830656 בדקנו את Feedly: התחליף המושלם לגוגל רידר], אתר גלובס
* [https://www.haaretz.co.il/captain/software/1.1190776 Feedly: לעשות סדר בגוגל רידר], אתר הארץ
*[https://web.nli.org.il/sites/nli/hebrew/library/services/rss/pages/rss-guide.aspx מדריך RSS], אתר הספרייה הלאומית

==הערות שוליים==

קטגוריה:נגישות מידע ותקשורת
קטגוריה:אתרי אינטרנט אמריקאיים
עמנואל דניס

עמנואל בונאונצ'ר דניס (נולד ב־15 בנובמבר 1997) הוא כדורגלן ניגרי המשחק בעמדת החלוץ בווטפורד ובנבחרת ניגריה.

== קריירה ==
דניס החל את הקריירה שלו באקדמיה די אבוג'ה, הממוקמת באבוג'ה, ניגריה.

=== זוריה לוהנסק ===
במרץ 2016, חתם דניס במועדון האוקראיני זוריה לוהנסק.<ref></ref>

הוא ערך את הופעת הבכורה שלו במשחק נגד אולימפיק דונצק ב-24 ביולי 2016, שם כבש את השער הראשון בניצחון 3–0. הופעותיו המרשימות משכו גם את מנצ'סטר סיטי וגם מספר קבוצות בבונדסליגה, שהתעניינו להחתימו בחלון ההעברות של החורף.<ref></ref> עם זאת, בסופו של דבר נשאר עם זוריה לשארית העונה, ועזר להם לסיים במקום השלישי בליגה עם שישה שערים ב-22 הופעות ליגה.

=== קלאב ברוז' ===
ב-30 במאי 2017 הודיעה קלאב ברוז' כי החתימה את דניס על חוזה לארבע שנים תמורת תשלום של 1.2 מיליון יורו.<ref></ref> דניס פתח את העונה בצורה מצוינת, כשכבש חמישה שערים בשישה משחקים, כולל אחד בהופעת הבכורה שלו ב-26 ביולי 2017 מול איסטנבול בשאקשהיר. מספר ימים לאחר מכן כבש שער בכורה בליגה עם צמד שערים בניצחון 0–4 על לוקרן.

ב-1 באוקטובר 2019, הבקיע פעמיים בתיקו 2-2 באצטדיון סנטיאגו ברנבאו נגד ריאל מדריד בשלב הבתים של ליגת האלופות.

=== פ.צ. קלן ===
ב-25 בינואר 2021, הושאל דניס לפ.צ. קלן מהבונדסליגה עד לסיום העונה.<ref></ref> הוא ערך בסך הכל 9 הופעות ולא הצליח לכבוש.

=== ווטפורד ===
ב-23 ביוני 2021 חתם על חוזה לחמש שנים בווטפורד מהפרמייר ליג.<ref></ref>

דניס הבקיע בהופעת הבכורה שלו בווטפורד ב-14 באוגוסט, במחזור פתיחת הליגה נגד אסטון וילה, משחק אותו ניצחה ווטפורד 3–2. בסיום עונת הבכורה שלו בקבוצה ובפרמייר ליג כבש עשרה שערי ליגה אך לא הצליח לעזור לווטפורד להישאר בליגה והיא ירדה לצ'מפיונשיפ.

===נוטיגהאם פורסט===
ב-13 באוגוסט 2022 חתם דניס בנוטינגהאם פורסט. ב-28 באוגוסט ערך הופעת בכורה בקבוצה, בהפסד 0–2 לטוטנהאם הוטספר. ב-10 באוקטובר כבש את שערו הראשון בתיקו 1-1 נגד אסטון וילה. במדי הקבוצה כבש שני שערי ליגה.

===איסטנבול בשאקשהיר===
ב-15 בספטמבר 2023 הושאל דניס לאיסטנבול בשאקשהיר. ב-17 בספטמבר ערך את הופעתו הבכורה נגד איסטנבולספור. ב-22 בינואר 2024 חזר לווטפורד בהשאלה.

=== נבחרת ניגריה ===
דניס ערך את הופעת הבכורה שלו בנבחרת ניגריה הבוגרת ב-10 בספטמבר 2019 במשחק הידידות נגד אוקראינה שהסתיים בתיקו 2–2.

== תארים ==
==== קלאב ברוז' ====
* אליפות בלגיה (2): 2017/2018, 2019/2020

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני זוריה לוהנסק
קטגוריה:כדורגלני קלאב ברוז'
קטגוריה:כדורגלני פ.צ. קלן
קטגוריה:כדורגלני ווטפורד
קטגוריה:כדורגלני נוטינגהאם פורסט
קטגוריה:כדורגלני איסטנבול בשאקשהיר
קטגוריה:כדורגלני נבחרת ניגריה
קטגוריה:ניגרים שנולדו ב-1997
רנדי האלטגרן

רנדי האלטגרן (באנגלית: Randy Hultgren; נולד ב-1 במרץ 1966) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הארבעה-עשר של מדינת אילינוי.

== ביוגרפיה ==
רנדי האלטגרן נולד בעיירה באילינוי. הוא סיים בית ספר מקומי ולאחר סיומה למד באוניברסיטת בית אל במינסוטה שם למד מדעי המדינה וסיים את התואר בשנת 1988 בהצטיינות.

לאחר סיום הלימודים הוא עבר לוושינגטון די. סי. והיה עוזר של דניס הסטרט עד לשנת 1990. בשנת 1990 הוא חזר לאילינוי והחל ללמוד משפטים. בשנת 1991 רנדי האלטגרן התחתן.

בשנת 1993 הוא החליט להיכנס לפוליטיקה מקומית כנציג של המפלגה הרפובליקנית של ארצות הברית. בשנת 1998 הוא נבחר לבית הנבחרים של אילינוי. החל משנת 2006 הוא היה חבר סנאט של אילינוי.

בשנת 2010 רנדי האלטגרן החליט להתמודד לכהונה בבית הנבחרים של ארצות הברית. הוא נבחר בבחירות הקרובות וכיהן בבית הנבחרים מספר קדנציות עד שהפסיד בשנת 2018 ללורן אנדרווד.

בהיותו חבר בית הנבחרים, האלטגרן תמך בהשכלה ביתית, התנגד לחקיקה סביבתית ושינויים בהקשר להתיקון השני לחוקת ארצות הברית. הוא היה בין התומכיו של דונלד טראמפ. רנדי האלטגרן היה תומך בהקצאת משאבים נוספים למחקרים בתחומים שונים.

== קישורים חיצוניים ==

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי בית הנבחרים של ארצות הברית מאילינוי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי המכון הטכנולוגי של אילינוי
קטגוריה:אמריקאים שנולדו ב-1966
Stronger (שיר של סם פלדט)

"Stronger" הוא שיר של התקליטן ההולנדי, סם פלדט, בהשתתפות הזמרת האמריקאית, קשה, שיצא, על ידי הארטפלדט רקורדס, ב-29 בינואר 2021.<ref></ref> גרסת מועדונים של השיר יצאה ב-2 באפריל 2021.<ref></ref>

נכון לאפריל 2024, השיר הושמע למעלה מ-44 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שביום על ידי אנדרו דונוהו, יצא בערוץ היוטיוב של סם פלדט ב-29 בינואר 2021. בווידאו קליפ, ניתן לראות את קשה "מתמודדת עם עצמה במלחמה עד המוות", ופלדט מגלם שופט וקריין, בעודו צופה בקרב.<ref></ref> נכון לדצמבר 2021, הווידאו קליפ נצפה למעלה מ-3 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| 29 בינואר 2021
|הורדה דיגיטלית, הזרמת מוזיקה
| rowspan="2" |מקורית
| rowspan="4" |הארטפלדט רקורדס
| align="center" |<ref></ref>
|-
! scope="row" |רוסיה
| 8 בפברואר 2021
| להיט רדיו עכשווי
| align="center" |<ref></ref>
|-
! rowspan="2" scope="row" |עולמי
| 19 במרץ 2021
| rowspan="2" |הורדה דיגיטלית, הזרמת מוזיקה
| רמיקס של פרנק ווקר
| align="center" |<ref></ref>
|-
| 2 באפריל 2021
|רמיקס מועדון
| align="center" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קשה
קטגוריה:שירי סם פלדט
קטגוריה:שירים באנגלית
קטגוריה:שירים שנכתבו על ידי קשה
קטגוריה:שירים שנכתבו על ידי ראיין לואיס
קטגוריה:שירי דאנס-פופ
סרגיי מיכאילוב

סרגיי מיכאילוב (ברוסית: Сергей Анатольевич Михайлов; נולד ב-7 בפברואר 1958) הוא איש עסקים רוסי, מנהיג ארגון הפשע סולנצבסקאיה, שנחשב לאחד הנציגים המשפיעים ביותר של העולם התחתון בשם מיכאס. מעולם לא הורשע על פי אישומים הקשורים לפשע מאורגן<ref></ref>.

בשנת 1999 נכלל ברשימת המועמדים לפרלמנט הרוסי מהמפלגה הליברל-דמוקרטית של רוסיה בבחירות לדומה הממלכתית ב-1999, אך רישומו כמועמד בוטל בשל אזרחותו היוונית.

בשנים 2001–2002, כל מדינות אמנת שנגן, כמו גם ארצות הברית, הונגריה, לטביה ותוניסיה סירבו אשרות כניסה למיכאילוב. השלטונות הצרפתיים הגיבו לבקשתו כי לא יאפשרו לו להיכנס למדינה "מסיבות ביטחוניות".

כיום מיכאילוב הוא נשיא חברת המניות המשותפת "בית תיירות מרכזי" .

==הערות שוליים==

קטגוריה:אנשי עסקים רוסים
קטגוריה:מאפיונרים רוסים
קטגוריה:רוסים שנולדו ב-1958
מנזר סנט אוטיליין

כנסיית המנזר (כנסיית לב ישו - Herz-Jesu-Kirche)
כנסיית המנזר מבפנים
מנזר סנט אוטיליין (מנזר אוטיליה הקדושה) הוא מנזר בנדיקטיני באמינג שליד ארזינג ואגם אמרזה במחוז לנדסברג, בבוואריה שבגרמניה. זהו בית האם של קהילת סנט אוטיליין.

== הקמה ==
במאה ה-16 נבנתה טירה קטנה באמינג, כולל קפלה המוקדשת לסנט אוטיליה (אוטיליה הקדושה). גם הטירה וגם הקפלה נעשו לפי סגנון הבארוק של המאה ה-17.

לאחר מספר חילופי בעלים והריסת חלק ניכר מהטירה בשנת 1884, בשנת 1886 הגיעה האחוזה לרשותו של אנדריאס אמריין, לשעבר בנדיקטיני ממנזר בוירון. הוא ביקש לשלב את אורח החיים הבנדיקטיני עם עיסוק בתחום המיסיון הנוצרי. הוא לא הצליח לממש זאת בקהילת בוירון וביקש לייסד קבוצה עצמאית. לאחר הקמה ברייכנבאך במחוז חם ב-1884, עברה הקהילה לאמינג ב-1887, שם קיבל המנזר את שמו מהקפלה הקיימת של סנט אוטיליה. בשנת 1886/1887 נוסד גימנסיום (בית ספר) לנזירים בנדיקטינים צעירים על שם רבנוס מאורוס. קבוצת המיסיונרים הראשונה מבין חניכי בית הספר נשלחה לאפריקה באותה שנה.

== התפתחות ==
בשנת 1895 פרש אנדריאס אמריין מהקהילה, שהפכה אז לכנסייה. בשנת 1902 הועלה סנט אוטיליין למעמד של מנזר. לאחר הקמתם של שלושה מנזרים נוספים, נבחר סנט אוטיליין בשנת 1914 כארכיון קהילת סנט אוטיליין של הקונפדרציה הבנדיקטינית (המיסיונרים הבנדיקטינים). הארכיבר (ארכיונאי) של סנט אוטיליין היה ראש קהילת סנט אוטיליין.

המנזר הוציא משלחות לדרום אפריקה, קוריאה וסין. סנט אוטיליין הוגדל בתקופה זו על מנת להכיל את הקהילה המתרחבת, שגדלה לכמעט 400 איש.

בשנת 1941 דוכא המנזר על ידי הגסטפו. הנזירים חזרו ב-1945.

מאפריל 1945 עד מאי 1948 שימש המנזר כמחנה עקורים ל-5,000 ניצולי מחנות ריכוז.<ref></ref> המנזר כלל בית חולים לניצולים שמנהיגם היה ד"ר זלמן גרינברג. אושפזו בו גם ילדים, והוא תפקד גם כסנטוריום.

המנזר המשיך לתת חסות לגימנסיום רבנוס מאורוס עד שנת 1973, אז הועברה משימה זו לדיוקסיה של אוגסבורג. שני המוסדות שומרים על קשרים הדוקים מכיוון שחלק מההנהלה וצוות ההוראה של בית הספר הם נזירים בנדיקטינים.

== מבנים ==
כנסיית המנזר, המוקדשת ללב הקדוש, נבנתה בין 1897 ל-1899. הצריח המתומן המחודד שלו, בגובה 75 מטר, נראה למרחק רב. במגדל הפעמונים תלויים שמונה פעמונים, המשמיעים את אחד הצלילים העמוקים ביותר בדרום גרמניה.

כנסיית המנזר הנאו-גותית עם שלושת המעברים נחנכה ב-1903. מוזיאון המיסיון, ובו כלי קודש בסגנון אר נובו, מדרום לכנסייה, נפתח בשנת 1911.

במהלך השנים נבנו בסנט אוטיליין מתקנים חדשים: בית ספר חדש לגימנסיה רבנוס מאורוס, בתי הארחה, הוצאת ספרים, בתי מלאכה ומבנים לחקלאות וגננות.

=== אבות המנזר ===
* נורברט ובר (1902–1930)
* כריסוסטומוס שמיד (1930–1957)
* סוסו ברכטר (1957–1974)
* ויקטור יוזף דאמרץ (1975–1977)
* נוקר וולף (1977–2000)
* ירמיאס שרדר (2000–2012)
* וולפגנג אוקסלר (2012–)

=== נזירים בולטים ===
* יוסף סאואר (1877–1950), בישוף המנזר הטריטוריאלי של טוקוון, קדוש מעונה בקוריאה.
* תומאס ספרייטר (1865–1944), בישוף של הוויקריאט השליח של נאטאל

==קישורים חיצוניים==

* 
* [http://www.erzabtei.de אתר נוסף לסנט אוטיליין] 
* [https://www.yadvashem.org/he/holocaust/this-month/january/1946.html על ניצולי השואה במנזר סנט אוטיליין], באתר יד ושם

== הערות שוליים ==

קטגוריה:אירופה: מנזרים נוצריים
קטגוריה:בוואריה: מבנים
קטגוריה:גרמניה: אדריכלות
קטגוריה:מחנות עקורים
קטגוריה:גרמניה: מנזרים
קונור גלאגר

קונור ג'ון גלאגר (באנגלית: Conor John Gallagher; נולד ב-6 בפברואר 2000) הוא כדורגלן אנגלי המשחק בעמדת הקשר באתלטיקו מדריד ובנבחרת אנגליה.

== קריירת מועדונים ==
לאחר ששיחק באפסום איגלס, גלאגר הצטרף לצ'לסי בגיל שמונה. באוקטובר 2018 חתם על חוזה חדש עם צ'לסי עד 2021. ב-2019 זכה בפרס שחקן השנה באקדמיה של צ'לסי לעונת 2018/2019.<ref></ref>

באוגוסט 2019 חתם על חוזה חדש לשלוש שנים בצ'לסי ועבר בהשאלה לצ'רלטון את'לטיק. ב-14 בינואר 2020 הוא הוחזר על ידי צ'לסי, ולמחרת הוא הצטרף לסוונסי סיטי בהשאלה לשארית העונה.<ref></ref>

ב-17 בספטמבר 2020 חתם על חוזה חדש לחמש שנים בצ'לסי, והצטרף לווסט ברומיץ' אלביון מהפרמייר ליג בהשאלה לעונת 2020/2021.<ref></ref> ב-28 בנובמבר, גלאגר כבש את שערו הראשון עבור אלביון בניצחון 0–1 על שפילד יונייטד.

ביולי 2021 הצטרף למועדון הפרמיירליג קריסטל פאלאס בחוזה השאלה לשנה.<ref></ref>
הוא כבש שני שערים בתיקו 2–2 עם וסטהאם יונייטד ב-28 באוגוסט, שעריו הראשונים עבור פאלאס. עד תחילת דצמבר, היו לקונור שישה שערים ושלושה בישולים עבור קריסטל פאלאס, יותר מכל שחקן פרמייר ליג בגיל 21 ומטה.<ref></ref> בסך הכול סיים את עונת ההשאלה שלו בקבוצה עם שמונה שערי ליגה.

ב-27 באוגוסט 2022 ערך את הופעת הבכורה שלו בקבוצה הבוגרת של צ’לסי במשחק מול לסטר סיטי שבו ניצחה קבוצתו 1–2, אך הורחק לאחר 28 דקות בלבד כשספג שני כרטיסים צהובים תוך שש דקות. ב-1 באוקטובר כבש שער בכורה בקבוצה, בניצחון 1–2 על קריסטל פאלאס, קבוצתו לשעבר.

== קריירה בינלאומית ==
גלאגר העדיף לשחק בנבחרת אנגליה על פני סקוטלנד ואירלנד, וייצג אותה בנבחרות עד גיל 17, עד גיל 18, עד גיל 19 ועד גיל 20, וזכה בגביע העולם עד גיל 17 של פיפ"א לשנת 2017.

ב-8 באוקטובר 2019 קיבל את הזימון הראשון שלו לנבחרת אנגליה עד גיל 21 אנגליה וערך את הופעת הבכורה שלו ב-11 באוקטובר 2019 מול סלובניה שהסתיים בתיקו 2-2.

ב-14 בנובמבר 2021 הוא קיבל את הזימון הראשון שלו לנבחרת הבוגרת של אנגליה. למחרת, הוא עלה כמחליף במחצית בניצחון נבחרת אנגליה 0–10 על סן מרינו.

נכלל בסגל נבחרת אנגליה למונדיאל 2022 וליורו 2024.

== תארים ==
==== צ'לסי ====
* הליגה האירופית: 2018/2019

==== אנגליה עד גיל 17 ====
* גביע העולם עד גיל 17: 2017

== קישורים חיצוניים ==

== הערות שוליים ==

קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:קשרי כדורגל ניגרים
קטגוריה:כדורגלני צ'לסי
קטגוריה:כדורגלני צ'רלטון את'לטיק
קטגוריה:כדורגלני סוונסי סיטי
קטגוריה:כדורגלני וסט ברומיץ' אלביון
קטגוריה:כדורגלני קריסטל פאלאס
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:אנגלים שנולדו ב-2000
יעקב פוליאקוב

יעקב פוליאקוב (ברוסית: Я́ков Соломо́нович Поляко́в; נולד ב-1832, בדוברובנו, מחוז-משנה אורשה, מחוז מוגילב (כיום – מחוז משנה דוברובנה במחוז ויטבסק) ונפטר ב-1909, בביאריץ, צרפת) היה בנקאי, יזם, סוחר ונדבן יהודי-רוסי ידוע, מבני משפחת פוליאקוב. אחיהם של איש העסקים שמואל פוליאקוב והבנקאי לזר פוליאקוב.

== קורות חיים ==
הקונסול הכללי של פרס, Active State Councillor, יעקב סולומונוביץ' פוליאקוב. רחוב הגדה האנגלית 62, הבית הפרטי"]]

פוליאקוב נולד ב-1832 למשפחה אמידה. אביו היה הסוחר שלמה פוליאקוב ואמו זלטה רבינוביץ' (פוליאקוב). בין השנים 1860–1864 עבד בעסק של אביו.

בין השנים 1864–1869 היה רשום כסוחר של הגילדה הראשונה באורשה. ב-16 בנובמבר 1868, על פי החלטה של לשכת האוצר של פלך יקטרינוסלב, הוא נרשם לגילדה הראשונה של סוחרי טגנרוג, ועד מהרה פתח בית מסחר ומשרד של חברת ספנות, ולאחר מכן הקים את בנק דונסקוי. מימן את בניית מתחם תחנת הרכבת בטגנרוג.<ref>Кукушин В. С. [http://architecture.artyx.ru/books/item/f00/s00/z0000005/st008.shtml История архитектуры Нижнего Дона и Приазовья]. — Ростов-на-Дону: ГинГо, 1996.</ref>

לימים הפך למייסד שותף ובעלים משותף של הבנקים אזובסקו-דונסקוגו ופטרבורגסקו-אזובסקו ושל חברת הספנות אזוב, וכן עסק בבניית מסילות ברזל ברוסיה ומחוצה לה. הוא היה יושב ראש אגודת הצלב האדום טגנרוג, בנה את בית החריצות ובית ספר יהודי בטגנרוג. הוא היה סגן הנשיא של החברה היהודית להתיישבות. בשנות התשעים רכש זיכיון להקמת בנק בפרס. בשנת 1902 בנק זה נקרא "בנק החשבונאות וההלוואות של פרס". הבנק היה אחד מגורמי ההשפעה העיקריים של רוסיה בפרס. בסוף המאה ה-19 ובתחילת המאה ה-20 ספג פוליאקוב הפסדים כלכליים כבדים במהלך המשבר הפיננסי, ואיבד במידה רבה את השפעתו.

בשנת 1885 קיבל דרגה אזרחית "Active State Councillor" (תת-אלוף בשרות האזרחי) המקנה השתייכות למעמד אצולה המועבר בירושה. בשנת 1900 קיבל דרגה אזרחית "Privy Councillor" (אלוף בשרות האזרחי).<ref>[http://charity.fgurgia.ru/object/128550012?lc=ru Поляков Яков Соломонович] История российской благотворительности в документах Российского государственного исторического архива</ref>

בשל יהדותו, פוליאקוב סורב להיכלל בספר האצולה של הפלך בו התגורר, לכן, בתמיכת שר המשפטים ובעזרת שוחד משמעותי, הצליח להרשם בספר האצולה של קוזאקים מהדון.<ref>[http://www.donvrem.dspl.ru/Files/article/m12/0/art.aspx?art_id=189 Поляковы] — на сайте Донской временник</ref><ref>[http://jewish-memorial.narod.ru/Poljakov_family.htm Яков Соломонович Поляков] — на сайте Еврейский мемориал</ref>

על פעילותו הציבורית והכלכלית הוענקו לו עיטורים של האימפריה הרוסית ופרס: אות המסדר אנה הקדושה, דרגה 1, אות מסדר סטניסלב הקדוש, דרגה 3 ודרגה 1, אות מסדר ולדימיר הקדוש, דרגה 3 ואות מסדר האריה והשמש, דרגה 1.

== משפחה ==
היה נשוי פעמיים.
* אשתו הראשונה חסיה-מירה. לזוג נולדו שלושה ילדים: משה, לזר ואליזבט (ילנה) (רפאלוביץ').
* אשתו השנייה, עמליה (מלכה) (בתו של יוסף הירשמן מקולדיגה) (1877–1948). לזוג נולדו חמישה ילדים: לובה-מאשה, אנה (רובינשטיין), שמואל (סמואיל), איזבאל (לנדאו) ובוריס.

== הערות שוליים ==

קטגוריה:משפחת פוליאקוב
קטגוריה:אנשי עסקים יהודים בלארוסים
קטגוריה:נדבנים יהודים רוסים
קטגוריה:בנקאים יהודים רוסים
קטגוריה:ילידי 1832
קטגוריה:נפטרים ב-1909
קטגוריה:אצולה יהודית רוסית
בר זומר

בר זוֹמֶר (נולדה ב-17 בנובמבר 1993) היא דוגמנית, פרזנטורית, אשת עסקים ושחקנית ישראלית.

== ביוגרפיה ==
זומר נולדה וגדלה בעיר חיפה, להוריה מרים (מירי) זומר ואיתמר זומר. משפחתה ממוצא רומני והונגרי. היא בת הזקונים לאחר שתי אחיותיה גדולות - הדוגמנית ומשתתפת תוכנית המציאות "הקבוצה" מורן זומר וטל זומר. כשזומר הייתה בת 16, אמה חלתה במחלת הסרטן. למדה בבית הספר היסודי תל-חי ובתיכון עירוני ג' שבעיר הולדתה, בו למדה במגמת פסיכולוגיה, כלכלה ותקשורת.

ב-2011 התגייסה לצה"ל ואת שירותה עשתה כמש"קית ת"ש בבסיס מרכז תחמושת צפון נימרה בצומת גולני של חיל החימוש.

=== קריירה ===
לאחר סיום שירותה הצבאי, החלה את דרכה בעולם הדוגמנות, כשהשתתפה בקמפיין ישראלי לקוקה-קולה.<ref name=":0" /> לאחר מכן, שימשה כפרזנטורית למותגים ישראלים כגון רשת האופנה הישראלית "TNT", רשת התכשיטים הישראלית "מגנוליה", רשת הטיפוח הישראלית "April", ומותגי ההלבשה התחתונה ובגדי הים הישראלים: "Femina", "Expose - Swim& Under", ו-"Fix". זומר הופיעה גם על שערים של כתבי עת ישראלים כגון "7 לילות", "את", "מנטה", "בלייזר" ו"זמנים מודרניים".

נכון ל-2021 זומר לומדת לתואר במנהל עסקים באוניברסיטה הפתוחה.

====טלוויזיה====
בשנת 2017 התמודדה בעונה השמינית בתוכנית המציאות הישראלית "הישרדות פאלאוון" בערוץ 2 של רשת. היא הודחה מהמשחק שמינית ונהייתה למושבעת הראשונה, אף על פי שלא הצליחה להגיע לאיחוד.

בשנת 2022 התמודדה בעונה השמינית המחודשת של תוכנית המציאות "רוקדים עם כוכבים" בקשת 12, אך נאלצה לפרוש לאחר ההדחה השמינית, עקב פציעה חמורה.<ref></ref>

החל מ-2022 משתתפת בתוכנית המציאות "נינג'ה ישראל" כ"כתבת שטח".

בשנת 2023 גילמה את הדמות אפי בעונה החמישית של סדרת הטלוויזיה "זיגי" ושיחקה בסרט "לרוץ על החול".

====אשת עסקים====
בשנת 2020, בזמן מגפת הקורונה בישראל, הקימה את העסק הראשון שלה - מותג הטיפוח והקוסמטיקה "Barbiz". היא משמשת כבעלים וכפרזנטורית של המותג.

ב-2022 החל מותג הטיפוח של זומר להימכר ברשתות סופר פארם.

זומר נכללה ברשימת "פורבס 30Under30" של כתב העת "פורבס ישראל" לשנת 2022.<ref></ref>

=== חיים אישיים ===
באוגוסט 2019 נישאה לאביב כהן. ביולי 2023 נולדה בתם.

== קישורים חיצוניים ==

* 

* [https://forbes.co.il/rankings/2022under30/bar-zomer/ בר זומר ברשימת "פורבס 30Under30" לשנת 2022], באתר פורבס ישראל
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:בוגרות תיכון עירוני ג' (חיפה)
קטגוריה:בוגרי תיכון עירוני ג' (חיפה)
קטגוריה:מתחרי הישרדות (ישראל)
קטגוריה:מתחרי רוקדים עם כוכבים (ישראל)
קטגוריה:פורבס 30Under30: ישראל
קטגוריה:אישים ממוצא יהודי-רומני
קטגוריה:אישים ממוצא יהודי-הונגרי
קטגוריה:חיפה: אישים
קטגוריה:ישראליות שנולדו ב-1993
קטגוריה:ישראלים שנולדו ב-1993
ליגבוינו

ליגבוינו (שם מדעי: Ligabueino) הוא סוג של דינוזאור תרופוד ממשפחת הנואזאוריים שהתקיים באמריקה הדרומית של הקרטיקון התחתון שלפני 125 מיליון שנה מזמננו. הסוג תואר ב-1996 בידי החוקר הארגנטינאי חוסה בונפרטה כשמשמעות שמו היא: "הקטן של גיאנקרלו ליגבוי ". ליגבוי היה פוליטיקאי ורופא איטלקי, אשר חפר לראשונה את עצמותיו.

הדינוזאור ידוע מדגימות מקוטעות מתצורות לה אמרגה , במחוז נאוקן, ארגנטינה בהם התגלו מספר חוליות שכנראה השתייכו לפרט צעיר באורך 75 ס"מ. מרבית החוקרים כיום מסווגים את הדינוזאור לשייך לנואזאוריים, אשר רבים מהם התפתחו באמריקה הדרומית. עם זאת חלק רואים בו סוג קדום יותר מהעל-משפחה אבליזאורים.

==קישורים חיצוניים==

==הערות שוליים==

קטגוריה:בעלי חיים שתוארו ב-1996
קטגוריה:טקסונים שתוארו בידי חוסה בונפרטה
קטגוריה:נואזאוריים
קטגוריה:דינוזאורים שחיו בקרטיקון תחתון באמריקה הדרומית
קיואג'רה

קיואג'רה (שם מדעי: Caiuajara) הוא סוג של פטרוזאור ממשפחת הטפג'ריים שהתקיים במשך הקרטיקון העליון שלפני 85 מיליון שנה בברזיל. 
== גילוי ==
סוג זה התגלה בידי פועלים ב-1971 במדינת פרנה בברזיל בשדה פתוח ואלה הובאו ב-2011 לקהילה המדעית. הממצאים של הפטרוזאור כללו שרידי עצמות רבות 
שהשתמרו בצורתם ולא נדחסו לאבן החול בה נקברו ורק שלדים בודדים היו מפורקים. ככל הנראה השרידים היו של פטרוזאורים צעירים, אשר לא פיתחו את הגולגולות הבולטות של הבוגרים. סוג זה תואר ב-2014 למדע בידי קבוצת חוקרים ביניהם: פאולו מנזיג (Paulo Manzig), אלכסנדר קלנר (Alexander Kellner) ועוד. שם הסוג ניתן על הקבוצה: "Caiuá Group", אשר חקרה את הממצאים והסיומת "ג'רה" - קיצור של טפיג'רה, קרוב משפחתו.
== מאפיינים ==
פטרוזאור זה היה בעל מוטת כנפיים של 2.35 מטרים והיה בעל "קסדה" דמוית-סנפיר מעל הגולגולת, מה שכנראה שימש לתצוגות חברתיות או לאיזון. אף שבעבר סברו שבני המשפחה היו שוכני חופים, למעשה הוא התקיים במדבר ופרטים רבים נהרגו, עקב שיטפון מסופות מעל אגמים קדומים, אשר העיפו פרטים רבים (בעיקר צעירים) לתוך האגם. לא ברור ממה ניזון הפטרוזאור, אף שמניחים שהיה צמחוני.

==קישורים חיצוניים==

קטגוריה:טפג'ריים
קטגוריה:פטרוזאורים שחיו בקרטיקון באמריקה הדרומית